રાજ્યનાં છેવાડે આવેલ ડાંગ જિલ્લામાં મોસમનો સૌથી વધુ વરસાદ વઘઇ તાલુકામાં નોંધાયો છે. જેની સાથે વઘઇ તાલુકાનાં ગામડાઓને સાંકળતી અંબિકા નદીમાં પણ હાલમાં ચાલુ ચોમાસાની સીઝનમાં પાણીની આવક સાથે ગાંડીતુર બની વહેતી જોવા મળી રહી છે, ત્યારે ડાંગ જિલ્લાનાં વઘઇ પંથકનાં ગામડાઓમાં ધોધમાર વરસાદ ખાબકતા ઠેર ઠેર પાણીનાં નીર રેલાયા હતા. ડાંગ જિલ્લામાં છેલ્લા 24 કલાકમાં આહવામાં 55 મીમી, સુબિરમાં 68 મીમી અને વઘઈમાં 164 મીમી વરસાદ નોંધાયો છે. કુમારબંધ કોઝવે ઉપરથી પાણી ફરી વળ્યા હતા.